als_Latn dik_Latn sag_Latn
Me vendosjen e buqetave me lule në varrezat e dëshmorëve në Shipol, në Mitrovicë kanë filluar aktivitetet për shënimin e 6 Qershorit-Ditës së Dëshmorëve të komunës së Mitrovicës, që janë mbajtur nën përkujdesjen e kryetarit të kësaj komune, Agim Bahtiri.
I pari i Mitrovicës me këtë rast tha se dëshmorët e Kombit janë lavdia dhe krenaria e popullit, andaj ata duhet të nderohen e respektohen nga të gjithë.
Ndërsa, në sallën e Qendrës së Kulturës “Rexhep Mitrovica”, buzë Ibrit, është mbajtur aktiviteti kryesor, ku fajlën e rastit e mbajti nënkryetari i komunës, Faruk Mujka.
Ai fillimisht tha se shënimi i Gjashtë qershorit-Ditës së Dëshmorëve të Komunës së Mitrovicës, është një rast i mirë, që përveç përkujtimit të dëshmorëve, të flitet edhe për kontributin e jashtëzakonshëm të dëshmorëve të kombit në luftë për çlirimin e atdheut, sepse kështu brez pas brezi do të përkujtohen figurat madhore të historisë dhe lavdisë sonë kombëtare, duke i dhënë kuptimin e plotë thënies “se dëshmorët vdesin për të jetuar gjithmonë.
als_Latn als_Latn als_Latn als_Latn